ΓΡΑΠΤΗ ΕΡΩΤΗΣΗ E-1512/00

υποβολή: Piia-Noora Kauppi (PPE-DE), Ari Vatanen (PPE-DE), Ilkka Suominen (PPE-DE), Karl von Wogau (PPE-DE), Roger Helmer (PPE-DE), Malcolm Harbour (PPE-DE), Struan Stevenson (PPE-DE), Den Dover (PPE-DE), Astrid Lulling (PPE-DE), John McCartin (PPE-DE), Dana Scallon (PPE-DE), Marjo Matikainen-Kallstrm (PPE-DE), Christian Rovsing (PPE-DE), James Provan (PPE-DE), James Elles (PPE-DE), Charlotte Cederschild (PPE-DE), Karla Peijs (PPE-DE), Elly Plooij-van Gorsel (ELDR), Bertel Haarder (ELDR), Charles Tannock (PPE-DE), Paul Rbig (PPE-DE), John Purvis (PPE-DE), Markus Ferber (PPE-DE), Christian von Boetticher (PPE-DE), Thierry Cornillet (PPE-DE), Robert Goodwill (PPE-DE), Astrid Thors (ELDR), Giles Chichester (PPE-DE), Konrad Schwaiger (PPE-DE), Bashir Khanbhai (PPE-DE), Robert Sturdy (PPE-DE), Earl of Stockton (PPE-DE), Mikko Pesl (ELDR), Samuli Pohjamo (ELDR), Jonathan Evans (PPE-DE), Jacqueline Foster (PPE-DE), Carmen Fraga Estvez (PPE-DE), Jan Mulder (ELDR), Encarnacin Redondo Jimnez (PPE-DE), Francesco Fiori (PPE-DE), Arlindo Cunha (PPE-DE), Hedwig Keppelhoff-Wiechert (PPE-DE), Elisabeth Jeggle (PPE-DE), Joseph Daul (PPE-DE) και Reino Paasilinna (PSE) προς την Επιτροπή

(12 Μαΐου 2000)

Θέμα: Η θέση και τα μέτρα που έλαβε η Επιτροπή σε ό,τι αφορά τη βρετανική απαγόρευση της εκτροφής γουνοφόρων ζώων

Τα κράτη μέλη διέθεταν προθεσμία μέχρι τις 13 παρελθόντος Μαρτίου για να αντιδράσουν στο σχέδιο του Ηνωμένου Βασιλείου σχετικά με την απαγόρευση της εκτροφής ζώων για την εκμετάλλευση γουνοδέρματος. Πέντε κράτη μέλη (Ιταλία, Γαλλία, Φιλανδία, Ισπανία και Δανία) διατύπωσαν πολύ σοβαρές ανησυχίες για το μέτρο

αυτό και ειδικότερα η Γαλλίαπέβαλε λεπτομερή γνώμη που αιτιολογούσε την αντίθεσή της στην έγκριση του μέτρου. Όπως ασφαλώς γνωρίζει η Επιτροπή, η εν λόγω πρόταση δεν έχει επιστημονική βάση (αλλά ούτε και το ΗΒ ισχυρίζεται ότιπάρχει επιστημονική βάση), και η αιτιολόγηση των βρετανικών αρχών για την προώθηση του μέτρου αυτού στηρίζεται απλά στη δημόσια ηθική.

Όπως γνωρίζει η Επιτροπή, η εκτροφή γουνοφόρων ζώων είναι ένας τομέας της γεωργίας με αυστηρό καθεστώς κανονιστικών ρυθμίσεων που βασίζεται στο κοινοτικό δίκαιο, στις επιμέρους εθνικές νομοθεσίες καθώς και σε μία σύσταση του Συμβουλίου Ευρώπης για τα γουνοφόρα ζώα η οποία εγκρίθηκε τον Ιούνιο 1999 με τηνποστήριξη των κρατών μελών και της Επιτροπής. Η Ευρωπαϊκή Ένωση είναι ο μεγαλύτερος παραγωγός γούνας από γουνοφόρα ζώα εκτροφής και ο τομέας αυτός προσφέρει χιλιάδες θέσεων εργασίας, τόσο άμεσα όσο και έμμεσα.

Λαμβάνονταςπόψη την κατάσταση αυτή, δεν θεωρεί η Επιτροπή ότι είναι λάθος και παράλογο ένα κράτος μέλος να αγνοεί την κοινοτική νομοθεσία που διέπει μία νόμιμη αγροτική δραστηριότητα και να απαγορεύει την άσκησή της χωρίς να προβαίνει σε πλήρη και προσήκουσα αιτιολόγηση; Δεν ανησυχεί η Επιτροπή για το προηγούμενο που ενδέχεται να δημιουργηθεί εάν γίνει δεκτή μία απαγόρευση η οποία στηρίζεται σε αβάσιμα επιχειρήματα δημόσιας ηθικής, και δεν ανησυχεί για το γεγονός ότι αργότερα θα μπορούσε η ίδια βάση να ισχύσει κατ' ανάλογο τρόπο για την απαγόρευση της εκτροφής άλλων οικόσιτων ζώων ή για τη θέσπιση νέων μέτρων σχετικά με τη μεταφορά των ζώων τα οποία να προσκρούουν στις ρυθμίσεις των εν ισχύι κοινοτικών οδηγιών του τομέα;

Τέλος, έχονταςπόψη τα ανωτέρω, δεν θεωρεί η Επιτροπή ότι, ως ζήτημα επείγουσας προτεραιότητας, οφείλει να λάβει θέση έναντι του βρετανικού σχεδίου απαγόρευσης και να εκπονήσει λεπτομερή γνώμη επί του εν λόγω ζητήματος όπως έπραξε η Γαλλία;

Απάντηση του κ. Fischler εξ ονόματος της Επιτροπής

(3 Ιουλίου 2000)

Το νομοσχέδιο που κοινοποιήθηκε στην Επιτροπή δυνάμει της οδηγίας 98/34/ΕΚ του Ευρωπαϊκού Κοινοβουλίου και του Συμβουλίου της 22 Ιουνίου 1998 για την καθιέρωση μιας διαδικασίας πληροφόρησης στον τομέα των τεχνικών προτύπων και κανονισμών(1), απαγορεύει να εκτρέφονται ή να φυλάσσονται στο Ηνωμένο Βασίλειο ζώα αποκλειστικά ή κατά κύριο λόγο για την αξία του γουνοδέρματός τους.

Τα ζώα των ειδών που εκτρέφονται συνήθως για την αξία του γουνοδέρματός τους, καλύπτονται από την κοινή οργάνωση αγοράς που έχει θεσπισθεί με τον κανονισμό (ΕΟΚ) αριθ. 827/68 του Συμβουλίου της 28ης Ιουνίου 1968 περί κοινής οργανώσεως αγοράς για ορισμένα προϊόντα που αναφέρονται στο παράρτημα II της συνθήκης(2), (το οποίο αποτελεί σήμερα το παράρτημα I).

Έχει αποδειχθεί σαφώς ότι στις περιπτώσεις πουφίσταται μια κοινή οργάνωση αγοράς, είναι περιορισμένες οι εξουσίες των κρατών μελών για την ανάληψη δράσης που θα παρεμπόδιζε την ενιαία εφαρμογή της εν λόγω κοινής οργάνωσης αγοράς, παρά το γεγονός ότι είναι επίσης σαφές ότι τα κράτη μέλη έχουν κάποια δυνατότητα να εφαρμόζουν μέτρα που αποσκοπούν σε θεμιτούς μη γεωργικούς στόχους, ακόμα και εάν τα εν λόγω μέτρα περεμποδίζουν την λειτουργία της κοινής οργάνωσης αγοράς.

Από τη στιγμή που θα εγκριθεί το εν λόγω νομοσχέδιο, τα αποτελέσματά του σχετικά με το ενδοκοινοτικό εμπόριο δεν θα είναι a priori αμελητέα, ιδίως όσον αφορά την εισαγωγή, για εκτροφή ή σφαγή, γουνοφόρων ζώων στο Ηνωμένο Βασίλειο. Εφόσον προκύψουν εμπόδια για το ενδοκοινοτικό εμπόριο από την απαγόρευση παραγωγής που προβλέπεται στο νομοσχέδιο, τα εμπόδια αυτά ενδέχεται ωστόσο να αιτιολογηθούν με βάση ηθικούς κανόνες, ωστόσο εντός των ορίων που καθορίζονται από τη συνθήκη και τη νομολογία του Δικαστηρίου.

Η Επιτροπή επισημαίνει ότι η Επιστημονική Κτηνιατρική Επιτροπή άρχισε πρόσφατα την εκπόνηση μελέτης με σκοπό την προετοιμασία της μελλοντικής κοινοτικής νομοθεσίας, στόχος της οποίας θα είναι η θέσπιση κοινών κανόνων για την καλή διαβίωση των ζώων που εκτρέφονται για την αξία του γουνοδέρματός τους. Θα ήταν προτιμότερο εάν όλα τα κράτη μέλη ανέμεναν τα αποτελέσματα του εν λόγω εγχειρήματος, πριν να λάβουν τυχόν μονομερή μέτρα σχετικά με την εκτροφή γουνοφόρων ζώων.

(1) ΕΕ L 204 της 21.7.1998.

(2) ΕΕ L 151 της 30.6.1968.